 Òjò Tó Rọ Ló Mú Pẹtẹpẹtẹ Wá: Ìgbà Òjò Dé! : Òjò ibùkún lọdọ ẹni kan, ni òjò ìbànújẹ lọdọ ẹlòmíràn.  Lai si òjò, ọgbẹlẹ á wà, ọgbẹlẹ pi pẹ ló nfa iyàn.  Inú àgbẹ ma ndun ni àsikò òjò nitori wọn mọ pé ohun ọgbin wọn yio hù, oúnjẹ àti jẹ, àti tà yio pọ si.  Ọmọdé àti àgbà ló fẹràn òjò nitori ó mú ìtura wá, pàtàki ni igbà ooru.Ni idà keji, òjò àrọ-irọ dá lè fa ìbànújẹ fún àgbẹ àti ará ilú, pàtàki fún; ẹni ti ilé rẹ njò, ẹni ti ó kọlé si ọnà àgbàrá òjò, ó nfá ẹfọnyànmùyánmú eyi ti ó nfá ibà, àgbàrá lè gbá ohun ọgbìn lọ, agbara lè yalé àti bẹ ẹ  bẹ ẹ lọ.   Fún àpẹrẹ, irònú àti ibànújẹ ni ìgbà òjò jẹ fún ọpọlọpọ ará ilú Èkó, nitori ọnà fún àgbàrá kò tó, eyi ma njẹ ki àgbàrá ba ilé àti ọnà jẹ.  Ni Ibadan, irònú na a dé fún àwọn ti ó kọlé si ẹgbẹ odò Ògùnpa nitori ìbẹrù omi-yalé.Ọrọ Yorùbá ni Òjò kò bẹni kan ṣọtá, ẹni eji ri leji npa. ọpọlọpọ igbà, òjò kò rọ fún ìbànújẹ èniyàn pàtàki bi èniyàn bá palẹmọ fún òjò nipa ti tú àyíká ṣe lai kó pàntí si ọnà àti ojú àgbàrá àti gbi gbẹ ọnà fún àgbàrá.   Òwe Yorùbá sọ wipé Òjò tó rọ ló mú pẹtẹpẹtẹ wá.  Pẹtẹpẹtẹ dára fún ohun ọgbin bi ìrẹsì àti fún agbo Ẹlẹdẹ ṣùgbọn kò yẹ ilú.  Bi Ìjọba bá ṣe ọna fún ọkọ àti ẹlẹsẹ, pẹtẹpẹtẹ á din kù.  Eyi ti ó ṣe pàtàki ni ki Ìjọba àti ará ilú sowọpọ lati tú agbègbè àti àyíká ṣe lati lè lo òjò fún rere. 